เขตอีอุลตินสกี

เขตอีอุลตินสกี (รัสเซีย: Иу́льтинский райо́н; ชูคอต: Ивылтин район, อักษรโรมัน: Ivyltin rajon) เป็นเขตการปกครองที่ซึ่งเป็นหนึ่งในหกเขตของเขตปกครองตนเองชูคอตคาของประเทศรัสเซีย ตั้งอยู่ทางตะวันออกเฉียงเหนือของชูคอตคา และมีอาณาเขตติดกับทะเลชุกชีทางทิศเหนือ ติดกับเขตปราวิเดนสกีทางทิศตะวันออก ติดกับอ่าวอะนาดีร์ทางทิศตะวันออกเฉียงใต้ และติดกับเขตอะนาดีร์สกีทางทิศตะวันตกเฉียงใต้ พื้นที่ของเขตมีทั้งหมด 134,600 ตารางกิโลเมตร (52,000 ตารางไมล์) ศูนย์กลางการบริหารอยู่ที่เมืองเอกเวกีนอต ประชากรของเขตนี้มีอยู่ที่ 4,329 คน (การสำรวจสำมะโนประชากรในปี ค.ศ. 2010); 3,974 คน (สำมะโน ค.ศ. 2002); 15,689 คน (สำมะโน ค.ศ. 1989). โดยประชากรของเอกเวกิโนตคิดเป็น 64.4% ของประชากรทั้งหมดของเขต ในพื้นที่ที่เป็นเขตอีอุลตินสกี ณ ปัจจุบันมีหลักฐานที่บ่งบอกว่ามีคนมาตั้งรกรากหรือถิ่นฐานตั้งแต่ยุคหินเก่าแม้ว่าประชากรที่เป็นชนพื้นเมืองในเขตนี้จะมีจำนวนน้อยกว่าชาวรัสเซียถึงสามต่อหนึ่งก็ตาม เขตนี้เคยเป็นศูนย์กลางหลักในการทำเหมืองแร่ดีบุกและทังสเตนที่เมืองอีอุลติน (Iultin) โดยมีโครงสร้างพื้นฐานที่สร้างขึ้นโดยนักโทษจากค่ายกูลัก แต่ในช่วงไม่กี่ปีที่ผ่านมา เหมืองเหล่านี้กลับมีรายได้ของประชากรที่น้อยเกินกว่าจะเยียวยาได้ จึงเป็นเหตุที่ทำให้เมืองอีอุลตินและหมู่บ้านที่อยู่ใกล้เคียงถูกทิ้งร้าง คลังภาพ ดูเพิ่ม อะนาดีร์ เขตอะนาดีร์สกี เขตบิลิบินสกี เขตชูคอตสกี เขตปราวิเดนสกี เขตชาอุนสกี อ้างอิง